जेटली ने इस साल अर्थव्यवस्था के प्रदर्शन पर संतोष जताया
वित्तमंत्री अरुण जेटली ने विश्व अर्थव्यवस्था में उठापटक और अस्थिरता के बावजूद भारतीय अर्थव्यवस्था के प्रदर्शन को काफी संतोषजनक बताया है। उन्होंने कहा कि वैश्विक मंदी और प्रतिकूल परिस्थितियों के बावजूद 7 से 7.5% की विकास दर की संभावनाओं के साथ भारत दुनियाभर में आकर्षक स्थान बना रहा। जेटली ने उम्मीद जताई कि इकोनॉमिक ग्रोथ अच्छी है और आने वाले महीनों में इसमें और सुधार होगा।
वित्त मंत्री ने एक इंटरव्यू में कहा, “साल की समाप्ति पर जब मैं पीछे मुड़कर देखता हूं तो मुझे काफी संतोष होता है। देश की वित्तीय बुनियाद काफी मजबूत है। सर्विस सेक्टर लगातार मजबूत बना हुआ है। महंगाई नियंत्रण में है। रेपो दर में इस साल 1.25 फीसदी कमी हुई है। विदेशी मुद्रा भंडार जैसा हमेशा रहता आया है उतना ही बेहतर है।’
जेटली ने कहा, “दुनिया की अन्य अर्थव्यवस्थाओं के साथ डॉलर के मुकाबले हमारी स्थिति काफी स्थिर रही है। कुछ क्षेत्र हैं जहां हमें तेजी से काम करना होगा। डायरेक्ट टैक्स को दुनिया के दूसरे देशों के स्तर पर लाने की जरूरत है। उम्मीद है कि जीएसटी की प्रक्रिया को इस साल तक पूरा कर लिया जाएगा।’
{ साल2016 में ढांचागत सुधारों को जारी रखना।
{गुड्सएंडसर्विसेज टैक्स।
{प्रत्यक्षकरोंको तर्कसंगत बनाना।
{कारोबारकोसुगम बनाना।
सुधारोंमें देरी के लिए कांग्रेस जिम्मेदार :
जेटलीने आरोप लगाया कि आर्थिक सुधार की प्रक्रिया में देरी के लिए कांग्रेस दोषी है। उसने सीधे-सीधे अवरोध की नीति अपनाई है। एक राष्ट्रीय पार्टी अवरोध की नीति अपनाकर पर पीड़ा का सुख ले रही है, यह निराशाजनक है।
hin_Deva hin_Deva hin_Deva hin_Deva hin_Deva kas_Deva hne_Deva hin_Deva hin_Deva hin_Deva